Orani João Tempesta

Mons. Orani João kardinál Tempesta OCist (* 23. jún 1950, São José do Rio Pardo, São Paulo, Brazília) je brazílsky rímskokatolícky kňaz, biskup, kardinál, ktorý je od roku 2009 arcibiskupom v Rio de Janeiro. Od roku 2004 až 2009 bol arcibiskup Belém do Pará.

 Životopis 
Narodil sa v São José do Rio Pardo v štáte São Paulo v Brazílii. Je najmladším synom talianskeho imigranta Achilleho Tempestu a jeho brazílskej manželky Marie de Oliveiry.

Po ukončení základnej a nižšej strednej školy v Sao José do Rio Pardo vstúpil v roku 1967 do cisterciánskeho kláštora São Bernardo v tom istom meste. Študoval filozofiu v kláštore São Bento (sv. Benedikt) v São Paule a teológiu na Saleziánskom teologickom inštitúte pápeža Pia IX. v São Paule.

2. februára 1969 zložil rehoľné sľuby ako mních a 7. decembra 1974 bol vysvätený za kňaza. V roku 1984 bol menovaný za priora kláštora a zároveň pôsobil ako farár farnosti Sao Roque, diecézny koordinátor komunikácie a pastorácie a profesor na inštitúte Coracao de Maria v Sao Joao da Boa Vista. V septembri 1996, keď bol kláštor Sao Bernardo povýšený na opátstvo, bol zvolený za jeho prvého opáta.

 Biskup 
Dňa 26. februára 1997 bol vymenovaný za biskupa Sao José do Rio Preto a 25. apríla toho istého roku prijal biskupskú konsekráciu. 11. decembra 2002 sa stal apoštolským administrátorom územného opátstva Claraval.

13. októbra 2004 bol menovaný za arcibiskupa Belém do Pará a v roku 2007 bol delegátom na Piatej generálnej konferencii biskupov Latinskej Ameriky a Karibiku.

Dňa 27. februára 2009 bol menovaný za arcibiskupa Rio de Janeiro. Do úradu bol uvedený 19. apríla 2009. 29. júna 2009 prevzal pálium od pápeža Benedikta XVI. v Bazilike sv. Petra.

Je veľkopriorom poručíka Jazdeckého rádu Svätého hrobu v Jeruzaleme v Rio de Janeiro.

 Kardinál 
Pápež František v januári 2014 oznámil, že 22. februára 2014 ho vymenuje za kardinála. Bol vymenovaný za kardinála kňaza a bol mu pridelený titulárny kostol Santa Maria Madre della Provvidenza a Monte Verde.

V septembri 2014 bol menovaný za člena Kongregácie pre evanjelizáciu národov, neskôr Kongregácie pre katolícku výchovu a Pápežskej rady pre laikov.

Ako kardinál volič sa zúčastnil pápežského konkláve v roku 2025, na ktorom bol zvolený pápež Lev XIV..

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Brazílski rímskokatolícki arcibiskupi
Kategória:Brazílski kardináli
Kategória:Cisterciáni
Kategória:Brazílske osobnosti talianskeho pôvodu